ПРЕДЛОГ

На основу члана 38. став 3. Закона о планском систему Републике Србије („Службени гласник РС”, број 30/18) и члана 41. став 1. Закона о запошљавању и осигурању за случај незапослености („Службени гласник РС“, број 36/09, 88/10, 38/15, 113/17 и 49/21), Скупштина Општине Димитровград, на седници одржаној дана \_\_\_\_\_\_\_.2025. године доноси

**ОДЛУКУ О ИЗМЕНИ**

**АКЦИОНОГ ПЛАНА ЗАПОШЉАВАЊА ОПШТИНЕ ДИМИТРОВГРАД**

**ЗА ПЕРИОД ОД 2024 ДО 2026 ГОДИНЕ**

**Члан 1.**

Овом Одлуком врши се измена Акционог плана запошљавања Општине Димитровград за период од 2024. до 2026. године, објављеног у „Службеном листу Општине Димитровград“, бр. 13/24.

**Члан 2.**

У оквиру тачке III. Мере активне политике запошљавања, тачке 1. Додатно образовање и обука, подтачке 1.1. Стручна пракса мења се став 3. и гласи:

„Ангажованим лицима на име новчане помоћи и трошкова превоза исплаћују се средства у износу од:

* 35.000,00 динара за лица са средњим образовањем
* 40.000,00 динара за лица са високим образовањем“

**Члан 3.**

Остале одредбе Акционог плана остају непромењене.

**Члан 4.**

Ова Одлука ступа на снагу осмог дана од дана објављивања у „Службеном листу Општине Димитровград“.

**Образложење:**

На основу усвојеног Акционог плана Владе Републике Србије за период од 2024. до 2026. године за спровођење Стратегије запошљавања у Републици Србији за период од 2021. до 2026. Године (Сл. гласник РС бр. 22/24), Национална служба за запошљавање упутила је јединицама локалне самоуправе Информацију у учешћу у финансирању активне политике запошљавања у 2025. години из републичког буџета бр. 0012-101-100/2024 од 23.12.2024. године, којим информише о поступку начина суфинансирања мера активне политике запошљавања од стране Националне службе за запошљавање.

Акционим планом запошљавања општине Димитровград за период 2024-2026 године (Сл. Лист Општине Димитровград бр. 13/24 у даљем тексту: Акциони план) предвиђени су износи месечне накнаде за Меру Стручна пракса, у складу са тада датом Информацијом о учешћу у финансирању активне политике запошљавања у 2024. години из републичког буџета, у износима:

* 30.000,00 динара за лица са средњим образовањем
* 35.000,00 динара за лица са високим образовањем

На основу актуелне Информације из става 1. Образложења потребно је да се планирани износи ускладе са износима које додељује Национална служба за запошљавање у 2025. години, те сада износе:

* 35.000,00 динара за лица са средњим образовањем
* 40.000,00 динара за лица са високим образовањем

Правни основ за доношење Акционог плана је члан 41. став 1. Закона о запошљавању и осигурању за случај незапослености („Службени гласник РС“, број 36/09, 88/10, 38/15, 113/17 и 49/21) и Стратегија запошљавања у Републици Србији за период од 2021. до 2026. Године („Службени гласник РС”, број 18/21).

На основу свега наведеног, Скупштина општине Димитровград доноси ову Одлуку.

Бр. \_\_\_\_\_\_\_\_\_\_\_\_\_\_\_\_\_

У Димитровграду, дана \_\_\_\_\_2025. године.

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

**Зоран Ђуров**